Ulf Syversen

Ulf Åge Syversen (født 26. august 1947 i Oslo) er en norsk politiker (Ap).

Han er utdannet fra Befalsskolen for Hærens sanitet, Krigsskolen og den svenske Militärhögskolan. Han avsluttet sin militære karrière i 1988 som oberstløytnant og avdelingssjef ved Forsvarskommando Nord-Norge. Syversen har vært rådmann i Lebesby og Nordkapp kommuner i Finnmark og regiondirektør for Kystverket i Troms og Finnmark.

Syversen var ordfører i Nordkapp kommune 2003–2007 og medlem av Finnmark fylkesting 2003–2011. Han har også vært medlem av distriktsprogramrådet i NRK Troms og Finnmark. Fra september 2011 er han styreleder i Finnmarkssykehuset HF, hvor han har vært styremedlem siden 2006.

Kategori:Ordførere i Nordkapp
Kategori:Ap-ordførere i Finnmark
Kategori:Rådmenn
Kategori:Norske oberstløytnanter
Kategori:Personer fra Oslo
Kategori:Fødsler i 1947